**Максат:**  Мили гореф гадәтләрне балаларга өйрәтү,балаларны халык

 мәдәнияте белән таныштыруны дәвам итү,балаларның күңелен

 күтәрү.

**Җиһазлар:** Зал матур итеп бизәлә, татар милли киемнәре, сөлгеләр, ашъ-

 яулыклар куела.

 Язгы алан-яфраклар яра башлаган каеннар. Каен ботакларында

 “сандугачлар” куелган.

**Тәрбияче** (*татар мили киеменнән*)

Карап тормый ара еракка,

Дуслар килгән безгә кунакка.

Дуслык бит ул- тормыш үзәге,

Дуслык бит ул- бәйрәм бизәге.

Бәйрәмсез бик күңелсез бит,

Күңелсездер сезгә дә.

Бәйрәмнәр кирәк сезгә дә,

Кирәк һәммәбезгә дә.

Бәйрәмнәр бик күп болай да,

Ә шулай да, ә шулай да.

Халкыбызның йолаларын

Искә төшерик әле,

Күңелле итеп бүген

“Уен” үткәрик әле.

**(Туган як турында көй яңгырый)**

**Тәрбияче:**

Язның бер матур кичендә, сандугачлар сайрап, агачлар яфрак ярганда, авыл яшьләре елга буена- кичке уенга җыелалар.

**Аланга Әби белән Бабай килеп керә.**

*Исәнләшәләр.*

**А.б.**Исәнмесез, Хәерле кич! Нишләп йөрисез кичен, Әбекәй?

**Бабай**: Шушы аланлыкта кичке уен буласын ишетеп яшьчакларны искә төшерик, дип килдек, кызым.

**А.б.** Дөрестән дә, без аларны

 Искә тошерик әле.

 Халык йоласын кайтарып,

 Бер уйнап алыйк әле.

**Бабай:** Соңга калабыз дип куркып, иртәрәк килдек, ахры......

*(“Сандугачлар”сайравы ишетелә)*

**Әби:** Аптырама карт карәле,

 Ничек матур аланда.

 Сандугач сайрый өздереп,

 Җыры сарыла җанга

 Карыйм, карыйм,

 Тик күрәлмим

 Кайда соң үзе, кайда?

*(Әби үрелеп-үрелеп ачач башына карый)*

**Бабай:** Нинди матур, моңлы тавыш ишетелә, күңелем тулып җырлыйсы килә башлады.

*(Авыл көен җырлыйлар)*

**А.б.** Бигрәк матур җырлыйсыз.

**Бабай:** Яшь вакытта болай гына җырламый идек шул, кызым. Үү, яшьләр килә түгелме?

*(Матур милли киемнәр кигән кызлар керә) (“Матур булсын” 1 куплет)*

*(Исәнләшәләр)*

**Бабай:** Исәнмесез, исәнмесез, балакайларым! Кичке уенга чакырган өчен зур рәхмәт сезгә!

**Әби:**Инде кунак булыйк кичен,

 Бергә күңел ачыйк бүген.

 Су буенда ялгыз гына,

Үсеп утыра ак каен.

**1 кыз:** Бәхетле бул, озак яшә,

 Ялгыз булма, дускаем,

 Онытма син бу дөньяда

 Бәхет дигән сүз барын

 Шатлык кына килсен сиңа

 Тик боекма, дускаем.

Әйдәгез, дусларым уен уйнап алыйк*.( Йөзек салыш)*

Залга, җырлап егетләр керә *(“Каз канаты каурый -каурый”)*

**1 малай:**

 Исәнмесез кызлар

Һавадагы йолдызлар.

**Кызлар:** Исәнмесез! кемнәр дисәк, безнең малайлар икән.

**2 малай:**

Әйдә, дуслар, җырлыйк әле,

Уйнаган гармуннарга,

Ал чәчәк күп яшик әле

Туган якларыбызда.

 *Җыр:“Челтәр элдем читәнгә”**( кара каршы җырлау)*

**3 малай:**

Барысы да шундый уңган

Барысы да шундый булган,

Йөзләре кояш кебек

Торалар нурлар сибеп.

 **4 малай:**

Ә хәзер биеп алыйк әле

Сезне матур бии, диләр,

Биетеп карыйк әле.

*(Татар биюе башкарыла)*

**Бабай:**

И-и, балалар, күңелем бигрәк яшәреп китте. Без яшь чакта әле менә мондый уеннар да уйный идек.

*(Капкалы уен уйнау)*

**2 кыз:** Без биибез тыпыр- тыпыр

 Без биибез топ та топ.

 Бер бии башласак ,

 Безне булмый туктатып.

*( Башкорт биюе)*

**Әби:** Ай рәхмәт яугырлары, бигрәк матур биисез.

**3 кыз:**

Туктатмагыз гармунны

Чакырыйк без кызларны

Бергә-бергә җырлыйк әле

Без яраткан җырларны.

**Бабай:** Йөрәкләрне җилкетә торган көй. Белмим ничек түзәргә?

*(Бии)*

**А.б.** Бас,бас, катырак бас,

 Бии икән дисеннәр

 Безнең яшьләр табаныннан

 Ут чыгара дисеннәр.

**Әби:** Җитәр, җитәр, уздырдың

 Бигрәк тузан туздырдың

 Аягыңны шакылдатып

 Колагымны тондырдың.

**Бабай:** Әбиеңнең кәҗәсе-

 Бакчада кәбестәдә

 Биемәгәч җырламагач,

 Мин монда нәмәстәгә.

*(Җыр “Әнисә”)*

 *“Вальс”*

 **Хәзер әйдәгез бер уен уйнап алыйк.**

*(“Чума үрдәк ,чума каз”)*

**1кыз:** Сандугачлар, былбыллар,

 Тургайлар парлы була.

 Кем уенда парсыз кала,

 Шундук җәзасын ала.

**“Парлашып калу ” уены** *(Көй уйнаганда таралып биеп йөриләр, көй туктагач парлап калалар, парсыз калганга җәза бирелә)*

Уеннар бит дусларым,

Витамин кебек алар.

Күңелләрне үстерә,

Йөрәкләргә көч бирә.

 Милләтемнең гасырлардан килгән

Истәлекле гадәтләре бар.

 Күркәм гадәтләрне яшәтүче

 Олуг телем-татар теле бар.

Туган телем, тургай җырлы телем,

Айланасың алсу таңнарда.

Син илһамлы, назлы һәм ягымлы,

Сөенәмен һаман шуңарга.

 Чал тарихлы горур кешеләр без,

 Тынмас моң бар безнең каннарда

 Ата- бабай мирас иткән сымак

Дәвам итәр юлын без барда.

Онытылган гореф-гадәтләрне

Яңартабыз хәзер көннән-көн

Уен йолалары, җыр-биюе,

Һәр киләчәк көнне бизәсен.

Рәхмәт сезгә Әтиләр!

 Килеп яхшы иткәнсез.

 Безнең бакчабызның шау тормышын

 Күреп китик әле, дигәнсез.

**Әби белән бабай:**

Рәхмәт, рәхмәт барыгызга

Күңелле ял иттердегез.

Яшь чакларны искә төшереп

Йөрәкләрне җилкеттегез.

**Күмәк җыр. “Матур булсын”**

*( Табын янында Әтиләр белән бергәләп чәй эчү. Әтиләргә бүләкләр тапшыру)*